VARADE KAETAVA VÄÄRTUSE TEST

Üheks oluliseks võtmeküsimuseks aastaaruande koostamisel on põhivarade väärtus ja selle hindamine. Tulenevalt 2020 majandusaasta kriitilisest eripärast tuleb majandusaasta aruande koostamisel arvesse võtta valitsevat majanduskeskkonda ja turusituatsiooni ning hinnata selle mõju varadest genereeritavatele rahavoogudele. Kui ettevõttel esineb üks järgnevatest asjaoludest, siis tuleb kaaluda, kas esineb vara väärtuse langusele viitavaid märke:

* majanduskeskkond on halvenenud ning esineb tõenäosus, et varast saadav tulu/rahavood vähenevad;
* vara turuväärtus on langenud kiiremini kui varade normaalsest kasutusest lähtuvalt eeldati;
* turu intressimäärad on tõusnud;
* ettevõtte netovara väärtus on suurem selle turuväärtusest võib viitada asjaolule, et ettevõtte varad tervikuna võivad olla ülehinnatud;
* varade füüsiline seisund on järsult halvenenud;
* ettevõte kavatseb likvideerida mõningaid tegevusvaldkondi, -osakondi või müüa varasid varem planeeritust;

Järgnevalt lingilt leiate abitabeli, millega saate esialgse testi koostada. Küsimuste korral on meie kolleegid teile abiks.

PÕHIVARADE LISADE KOOSTAMINE

Põhivarade kajastamine, aastaaruande erinevates osades, seab väljakutse kõigi majandustehingute õigele kajastamisele bilansis, aruande põhivarade lisas ja rahavoogude aruandes. Kasutame auditeerimise käigus analüütilist tabelit, et olla veendunud, et kõik põhivaradega seotud tehingud on aastaaruandes õigesti kajastatud. Järgnevalt lingilt leiate abitabeli, mis annab aastaaruande koostamisel kindluse, et mingi oluline info ei lähe kaduma.

RAHAVOOGUDE KOOSTAMINE

Rahavoogude koostamine on aastaaruande põhiaruanne, mida majandustarkvarad ei genereeri, mistõttu on vaja aruande koostamisel kasutada alternatiivseid töövahendeid. Järgnevalt lingilt leiate rahavoogude koostamiseks abitabeli, mis tagab andmete õigsuse ja tagab selguse rahavoogude analüütikas nii aastaaruande koostamisel kui ka operatiivsete aruannete koostamisel.

MAKSUDE KONTROLL

Maksusaldode õigsuse kontrollis aastaaruande koostamisel keerkus tuleneb tegevuspõhise ja kassapõhise arvestuse koostoimimises. Bilansi maksusaldod ei ole üksüheselt võrreldavad maksuameti saldodega. Järgnevalt lingilt leiate abitabelid, mille abil on võimalik läbi viia bilansipevaga kontrollid järgmiste saldode osas:

* maksusaldode võrdluse;
* töötasu arvestuse ja deklaratsioonide võrdluse;
* Müügi ja käibedeklaratsioonide võrdluse.

ARVELDUSTE SALDO JA MAHU KINNITUSKIRI

Majandusaasta koostamise üks kohustuslike rutiine on arvelduste saldode ja tehingute mahtude võrdlemine tegevuspartnerite vahel bilansipäeva seisuga. Järgnevalt lingilt leiate kinnituskirja blanketi, et tagada saldoinventuuride korrektsus.